Krejcir se Duitse vriend gearresteer – praag.co.za
"Willi Breuer word tans aangehou by Lindela-repatriasiesentrum en wag vir deportasie," het 'n woordvoerder van die departement Thapelo Moeng in 'n verklaring gesê.
Breuer, 61, is glo 'n goeie vriend van die Tsjeggiese voortvlugtige Radovan Krejcir .
Volgens City Press, het Breuer president Zuma privaat in sy huis in Johannesburg in September verlede jaar ontmoet.
Hy het glo gespog tydens die vergadering en gesê dat hy en sy maatskappy Auxilium Africa miljarde gaan belê in Suid-Afrika om afvalbestuur veral in armer munisipaliteite te transformeer, het die koerant berig.
Die man is brandarm, het die departement van binnelandse sake Dinsdag gesê.
"By die [ laaste bekende ] adres wat ons vir hom gehad het, het hy nie die huur vir die afgelope twee jaar daar betaal nie en is uiteindelik uitgesit," het die departement se immigrasie-inspektoraat se hoofdirekteur Modiri Matthews gesê.
"Hy het basies homself aangebied as 'n belegger. Dit is hoe hy in staat was om 'n indrukwekkende profiel te kry. Maar die waarheid is dat hy leef van aalmoese van sy mede-Duitsers [ wat in en rondom Johannesburg woon ].
"Ons het hom gevind in die kelder van sy vriend se huis. Hy het gesê hy het geen geld nie," het Matthews gesê. – Sapa
Skrywer Karin RoodtGepubliseer op 27 November 2013 27 November 2013 Kategorieë Nuus, Suider-AfrikaSleutelwoord Jacob Zuma, Lindela-repatriasiesentrum, Radovan Krejcir, Willi Breuer